《题闽士倪生渠阳军中春晖堂卷》
明代·王恭

倪生倜傥人，眼白天下士。腹中千卷人岂知，未肯低头拾青紫。

如何孤剑独从军，迢递乡山隔楚云。鸿雁声中空吊影，鹡鸰原上叹离群。

故园梦远心常到，惆怅庭帏日应老。落羽偏怜反哺乌，春晖倍忆忘忧草。

春晖烨烨照营门，游子时时念母恩。白云几度频回首，边月何人不断魂。

荒城古戍无州县，瘴水蛮烟杂霜霰。相逢俱是五溪儿，寄书不到三秋燕。

昨夜宁亲赋独还，西风残叶穆陵关。衣沾彭蠡湖边雨，路指无诸郭里山。

君家更在罗江浦，丹荔花香酒如乳。菽水重欢膝下情，风沙不记军中苦。

匆匆又说别家林，衣上仍缝慈母针。时平边塞无烽火，知尔长悬爱日心。

作者简介：王恭（1343-？），字安仲，长乐沙堤人。家贫，少游江湖间，中年隐居七岩山，为樵夫20多年，自号“皆山樵者”。善诗文，与高木秉、陈亮等诸文士唱和，名重一时。诗人王 曾为他作《皆山樵者传》。明永乐二年（1404年），年届六十岁的王恭以儒士荐为翰林待诏，敕修《永乐大典》。永乐五年，《永乐大典》修成，王恭试诗高第，授翰林典籍。不久，辞官返里。王恭作诗，才思敏捷，下笔千言立就，诗风多凄婉，隐喻颇深。为闽中十才子之一，著有《白云樵集》四卷，《草泽狂歌》五卷及《风台清啸》等。